የአውሮፓ ህብረት ለቀጣዩ ሀገራዊ ምርጫ ታዛቢዎችን እንደሚልክ ገለፀ
ጠቅላይ ሚኒስትሩ ከአውሮፓ ህብረት ኮሚሽን ምክትል ፕሬዚዳንት ጆሴፍ ቦሬል ጋር ኢትዮጵያ ወደ ብልፅግና የምታደርገውን ጉዞ እንዲሁም የቀጠናውን ጉዳዮች በተመለከተ ተወያይተናል ብለዋል።በውይይቱ ወቅትም ኢትዮጵያ በለውጥ ጎዳና የምታደርገውን ጉዞ በቆራጥነት እንደምትቀጥል እንደገለጹላቸውም በትዊተር ገፃቸው አስፍረዋል።የአውሮፓ ህብረት የውጭ ጉዳይና የፀጥታ ፖሊሲ ኃላፊ እና የአውሮፓ ህብረት ኮሚሽን ምክትል ፕሬዚዳንት ጆሴፍ ቦሬል፥ ህብረቱ በኢትዮጵያ እየተካሄደ ላለው የለውጥ ስራ ድጋፍ እንደሚያደርግ አረጋግጠዋል።በተጨማሪም የአውሮፓ ህብረት የምርጫ ታዛቢዎች ቡድን ቀጣዩን የኢትዮጵያ ሀገራዊ ምርጫ ለመታዘብ ወደ ኢትዮጵያ እንደሚላክም ገልፀዋል።ትኩስ መረጃዎችን በፍጥነት ለማግኘት የቴሌግራም ገፃችንን ሰብስክራይብ ያድርጉ!
